01000590504960004 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 59 


5 Απριλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

75. Ίδρυση Εκκλησιαστικού Λυκείου στη Χίο. 

76. Ίδρυση Γραφείου Δευτεροβάθμιας Εκπαίδευ¬ 

σης . 

ΑΠΟΦΑΣΕΙΣ 

Τροποποίηση της ΠΔ/ΤΕ 1959/25.7.91 που αφορά 
στις υποχρεωτικές καταθέσεις τραπεζών στην Τρά¬ 
πεζα της Ελλάδος . 

Τροποποίηση της ΠΔ/ΤΕ 2168/Θ.1.93, που αφορά στις 
προϋποθέσεις παροχής άδειας και στους κανόνες 
εποπτείας των ανωνύμων εταιρειών πρακτορείας 
επιχειρηματικών απαιτήσεων . 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 75 
Ίδρυση Εκκλησιαστικού Λυκείου στη Χίο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 5 του άρθρου 2 και 1 
του άρθρου 3 του Ν. 476/1976 «Περί Εκκλησιαστικής Εκ¬ 
παίδευσης» (308 Α'). 

2. Τις διατάξεις των παρ. 1 και 6 του άρθρου 69 του Ν. 
1566/1985«Δομή και λειτουργία της πρωτοβάθμιας και 
δευτεροβάθμιας εκπαίδευσης και άλλες διατάξεις» (167 
Α'). 

3. Το άρθρο 27 του Ν. 2081/1992 (ΦΕΚ Α' 154/ 
10.9.1992). 

4. Την αριθ. 6/22.11.1994 γνωμοδότηση του Εποπτι¬ 
κού Συμβουλίου Εκκλησιαστικής Εκπαίδευσης (θέμα 
14ο). 

5. α) Από τις διατάξεις αυτού του διατάγματος προκα- 
λείται δαπάνη σε βάρος του κρατικού προϋπολογισμού 
ύψους 30.000.000 δρχ. περίπου για το οικονομικό έτος 
1996 και 90.000.000 δρχ. περίπου για καθένα από τα 
επόμενα οικονομικά έτη. 


β) Η ανωτέρω δαπάνη για το έτος 1996 θα καλυφθεί 
από τις πιστώσεις του προϋπολογισμού του Υπουργείου 
Εθνικής Παιδείας και θρησκευμάτων οικονομικού έτους 
1996. Για τα επόμενα θα εγγράφονται οι σχετικές πιστώ¬ 
σεις στους προϋπολογισμούς των οικείων ετών. 

6. Την αριθ, 50/1996 γνωμοδότηση του Συμβουλίου της 
Επικρατείας, με πρόταση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Παιδείας 
και θρησκευμάτων και Οικονομικών. 

Άρθρο 1 

Ίδρυση Εκκλησιαστικού Λυκείου 

Ιδρύεται από το σχολικό έτος 1996 - 97 τετρατάξιο Εκ¬ 
κλησιαστικό Λύκειο Βορείου Αιγαίου με έδρα τη Χίο, το 
οποίο θα λειτουργεί σύμφωνα με τις διατάξεις που ισχύ¬ 
ουν για τη λειτουργία των τετραταξίων εκκλησιαστικών 
Λυκείων. 

Αρθρο 2 

Αύξηση οργανικών θέσεων. 

Αυξάνονται οι θέσεις του εκπαιδευτικού, διοικητικού 
και βοηθητικού προσωπικού της Εκκλησιαστικής Εκπαί¬ 
δευσης των άρθρων 3, 7 και 8 του Π.Δ. 292/1977, όπως 
ισχύουν κατά κλάδους από 1.9.1996 ως εξής: 

Α. Εκπαιδευτικό Προσωπικό: 

1. Του κλάδου ΠΕ2 (φιλολόγων) κατά τρεις (3). 

2. Του κλάδου ΠΕ4 (Φυσικών) κατά μία (1). 

3. Του κλάδου ΠΕ6 (Αγγλικών) κατά μία (1). 

4. Του κλάδου ΠΕΙ 6 (Μουσικών) κατά μία (1). 

Β. Διοικητικό και Βοηθητικό Προσωπικό: 

1. Του κλάδου ΔΕ2 (Γραμματέων) κατά μία (1). 

2. Του κλάδου ΔΕ3 (Οικονομικών) κατά μία (1). 

3. Του κλάδου ΥΕ1 (Επιμελητών) κατά μία (1). 

4. Του κλάδου ΥΕ2 (Επιστατών) κατά μία (1). 

5. Του κλάδου ΥΕ6 (Καθαριστριών κατά τρεις (3). 

6. Του κλάδου ΥΕ7 (Μαγείρων) κατά δύο (2). 

Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 26 Μαρτίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 
ΕΣΩΤΕΡΙΚΟΝ, ΔΗΜ Δ/ΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. - Αθ. ΤΤΟΧΑΤΖΟΠΟΥΛΟΣ ΑΛ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 76 
Ίδρυση Γραφείου Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Του άρθρου 6 παρ. 2τουΝ. 2043/1992 (Α'79) «Επο- 
πτεΐα και διοίκηση της Πρωτοβάθμιας και Δευτεροβάθ¬ 
μιας Εκπαίδευσης και άλλες διατάξεις». 

β) Του άρθρου 29 του Ν. 1558/1985 (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 

. 154). 

2. Την αριθ. Φ.21/3760/30.10.95 γνώμη της Διεύθυν¬ 
σης Δευτεροβάθμιας Εκπαίδευσης Ν. Ανατολικής Αττι¬ 
κής. 

3. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του Κρατικού 
Προϋπολογισμού ύψους 4.450.000 δρχ. περίπου γιατρέ- 
χον οικον. έτος και 3.650.000 δρχ. περίπου για καθένα 
από τα επόμενα οικονομικά έτη. 

Η ανωτέρω δαπάνη για το τρέχον οικονομικό έτος θα 
αντιμετωπισθεί από τις πιστώσεις του ειδικού φορέα 
19.220 και ΚΑΕ 0237, 1232 και 2279 για δε τα επόμενα 
έτη από τις πιστώσεις που θα εγγράφονται, στον προϋπο¬ 
λογισμό του ΥΠΕΠΘ υπό τους ανωτέρω φορείς. 

4. Την αριθ. 47/96 γνωμοδότηση του Συμβουλίου της 
Επικρατείας με πρόταση του Υπουργού Εθνικής Παιδείας 
και θρησκευμάτων και του Υπουργού Οικονομικών, απο¬ 
φασίζουμε: 

Άρθρο μόνο 

Ιδρύεται 3ο Γ ραφείο Δευτεροβάθμιας Εκπαίδευσης στη 
Διεύθυνση Δευτεροβάθμιας Εκπαίδευσης Νομαρχίας 
Ανατολικής Αττικής. 

Στον Υπουργό Εθνικής Παιδείας και θρησκευμάτων 


αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 26 Μαρτίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΚΩΝ ' ΕΘΝ. ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΑΛ. ΠΑΠΑΔΟΠΟΥΛΟΣ Γ. Α. ΠΑΠΑΝΔΡΕΟΥ 

--♦- 

Α ΠΟΦΑΣΕΙ Σ 

Ο) 

Πράξη Διοικητή αριθ. 2385/28.3.96 

(Άρθρο 1 του Ν. 1266/82) 

Τροποποίηση της ΠΔ/ΤΕ 1959/25.7.91 που αφορά στις 
υποχρεωτικές καταθέσεις τραπεζών στην Τράπεζα της 
Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Την ΠΔ/ΤΕ 1959/25.7.91 «υποχρεωτικές τοποθετή¬ 
σεις επί των καταθέσεων στις τράπεζες», όπως ισχύει (τε- 
λευτ. ΠΔ/ΤΕ 2363 και 2364/27.7.95). 

γ) Την ανάγκη ενίσχυσης της αποτελεσματικότητας των 
μέσων άσκησης της νομισματικής πολιτικής και τη σκοπι¬ 
μότητα βελτίωσης της πολιτικής διαχείρισης των διαθεσί¬ 
μων των πιστωτικών ιδρυμάτων, αποφάσισε: 

Να τροποποιήσει τις σχετικές διατάξεις που διέπουν τις 
υποχρεωτικές καταθέσεις των τραπεζών στην Τράπεζα 
της Ελλάδος και να καθορίσει τα ακόλουθα. 

1. Τα πιστωτικά ιδρύματα που υπάγονται στο καθεστώς 
των υποχρεωτικών καταθέσεων στην Τ ράπεζα της Ελλά¬ 
δος τηρούν εφεξής τις εν λόγω καταθέσεις σε μέσα μη¬ 
νιαία επίπεδα, υπό τους ακόλουθους όρους και προϋπο¬ 
θέσεις: 

α) Το μέσο μηνιαίο υπόλοιπο των τηρουμένων στην Τρά¬ 
πεζα της Ελλάδος καταθέσεων δεν επιτρέπεται να υπο¬ 
λείπεται του ποσού που αντιστοιχεί στην εκάστοτε υπο¬ 
χρεωτική κατάθεση που προκύπτει σύμφωνα με τις διατά¬ 
ξεις της ΠΔ/ΤΕ 1959/25.7.91, όπως ισχύει. Ως ημερομη¬ 
νία έναρξης εκάστης περιόδου τήρησης ορίζεται η δεκάτη 
(10η) ημέρα (ή η επόμενη εργάσιμη ημέρα στην περί¬ 
πτωση που αυτή είναι αργία) του μήνα που ακολουθεί την 
περίοδο στην οποία αναφέρονται τα στοιχεία της βάσης 
υπολογισμού της υποχρέωσης. Ειδικά, για το πρώτο στά¬ 
διο εφαρμογής της παρούσας Πράξης, ορίζεται ως ημερο¬ 
μηνία έναρξης κάθε περιόδου τήρησης η εικοστή (20ή) 
ημέρα κάθε μήνα (ή η επόμενη εργάσιμη ημέρα, εφ’ όσον 
αυτή είναι αργία). 

β) Τα ημερήσια υπόλοιπα δεν επιτρέπεται καθόλη τη 
διάρκεια της περιόδου τήρησης, να υπολείπονται του πο- 

σου που αντιστοιχεί σε ποσοστό 90% της υποχρεωτικής 
κατάθεσης. Η άντληση και κατάθεση κεφαλαίων στα πλαί¬ 
σια της Πράξης αυτής πραγματοποιείται από τα πιστωτικά 
ιδρύματα μέσω του άτοκου τμήματος των καταθέσεων 
τους. 

γ) στην περίπτωση που η υποχρεωτική κατάθεση δεν 
καλύπτεται σε μέσο μηνιαίο επίπεδο, σύμφωνα με τα πιο 
πάνω, η Τράπεζα της Ελλάδος προβαίνει στην αναγκαία 
συμπληρωματική δέσμευση με χρέωση του τρεχούμενου 
λογαριασμού των τραπεζών στην Τράπεζα της Ελλάδος, 
την τελευταία εργάσιμη ημέρα της περιόδου τήρησης της 
υποχρέωσης. Κατά την ίδια ως άνω ημέρα η Τράπεζα της 
Ελλάδος μεταφέρει στον τρεχούμενο λογαριασμό των 
τραπεζών το τυχόν υπερβαίνον την υποχρεωτική κατά¬ 
θεση ποσό με την προϋπόθεση τήρησης του καθοριζόμε¬ 
νου στην παράγρ. β ποσοστού. 

2. Διευκρινίζεται ότι ο υπολογισμός και η διενέργεια των 
σχετικών εγγραφών στο έντοκο τμήμα της υποχρεωτικής 
κατάθεσης πραγματοποιείται από την Τράπεζα της Ελλά¬ 
δος κατά την ημέρα έναρξης της περιόδου τήρησης. Την 
ίδια ημέρα πραγματοποιείται τυχόν απαιτούμενη συμπλη¬ 
ρωματική δέσμευση και στο άτοκο τμήμα για τη συμπλή¬ 
ρωση του ποσού που αντιστοιχεί σε ποσοστό 90% της 
νέας υποχρεωτικής κατάθεσης στην περίπτωση που το 
υφιστάμενο υπόλοιπο της ημέρας εκείνης υπολείπεται 
του ως άνω ποσού. 

3. Τα στοιχεία τα οποία αποτελούν τη βάση υπολογι¬ 
σμού των υποχρεωτικών καταθέσεων υποβάλλονται στην 
Τράπεζα της Ελλάδος δύο τουλάχιστον εργάσιμες ημέρες 
πριν από την ημέρα έναρξης της περιόδου τήρησης. 

4. Οι διατάξεις της Πράξης αυτής θα εφαρμοστούν για 
πρώτη φορά επί των στοιχείων του μηνός Απριλίου 1996. 

5. Εξουσιοδοτείται η Διεύθυνση Νομισματικής Πολιτι¬ 
κής και Τραπεζικών Εργασιών να καθορίζει τη διαδικασία 
και τις λεπτομέρειες εφαρμογής της παρούσας Πράξης. 

Κατά τα λοιπάη ΠΔ/ΤΕ 1959/25.7.91, όπως ισχύει, πα¬ 
ραμένει αμετάβλητη. 

Από την παρούσα Πράξη δεν προκύπτει δαπάνη σε βά¬ 
ρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

-♦- 

(4) 

Τροποποίηση της ΠΔ/ΤΕ 2168/8.1.93, που αφορά στις 
προϋποθέσεις παροχής άδειας και στους κανόνες επο- 
πτείας των ανωνύμων εταιρειών πρακτορείας επιχειρη¬ 
ματικών απαιτήσεων. 

(Συνεδρίαση 571/28.2.96, θέμα 8) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την ΠΔ/ΤΕ 2168/8.1.93 που αφορά στις προϋποθέ¬ 
σεις παροχής άδειας για τη λειτουργία Ανωνύμων Εται¬ 


ρειών πρακτορείας επιχειρηματικών απαιτήσεων στην Ελ¬ 
λάδα και στους κανόνες εποπτείας των εταιρειών αυτών 
από την Τ ράπεζα της Ελλάδος. 

β) Το Ν. 1905/90 «για τη σύμβαση πρακτορείας επιχει¬ 
ρηματικών απαιτήσεων και άλλες διατάξεις». 

. γ) Την ΠΔ/ΤΕ 2246/16.9.93, όπως τροποποιήθηκε με 
την ΠΔ/ΤΕ 2279/93, που αφορά στην εποπτεία και 
έλεγχο των μεγάλων χρηματοδοτικών ανοιγμάτων των πι¬ 
στωτικών ιδρυμάτων. 

δ) Σχετικά αιτήματα εταιρειών πρακτορείας επιχειρημα¬ 
τικών απαιτήσεων. 

ε) Τη σκοπιμότητα θέσπισης ισοδύναμου, με το ισχύον 
για τα πιστωτικά ιδρύματα πλαισίου εποπτείας και ελέγχου 
των μεγάλων χρηματοδοτικών ανοιγμάτων των ως άνω 
εταιρειών, αποφάσισε: 

Να αντικαταστήσει την παράγρ. 2α του κεφ. II της 
ΠΔ/ΤΕ 2168/8.1.93 ως εξής: 

ί) Το σύνολο των ποσών που η εταιρεία προεξοφλεί σε 
ένα συγκεκριμένο πελάτη ή ομάδα συνδεδεμένων πελα¬ 
τών κατά την έννοια της παράγρ. 10 του κεφ. Β της ΠΔ/ΤΕ 
2246/16.9.93, όπως ισχύει, δεν επιτρέπεται να υπερβαί¬ 
νει το 25% των ιδίων κεφαλαίων της εταιρείας. Στην περί¬ 
πτωση αγοράς - εκχώρησης απαιτήσεων (ίβσίοππς- 
ίθΓίβίΐίπ 9 ) τα ανοίγματα θεωρούνται ότι υφίστανται έναντι 
του πωλητή των απαιτήσεων, με εξαίρεση την περίπτωση 
όπου δεν υπάρχει οιασδήποτε μορφής δικαίωμα αναγω¬ 
γής κατά του πωλητή - εκχωρητή των απαιτήσεων. Στην 
τελευταία περίπτωση το άνοιγμα μπορεί να θεωρηθεί, 
κατά την κρίση των εταιρειών, άτι υφίσταται έναντι του 
οφειλέτη της απαίτησης. 

Οι εταιρείες πρακτορείας επιχειρηματικών απαιτήσεων 
γνωστοποιούν στην Τ ράπεζα της Ελλάδος (Δ/νση Γ ενικής 
Επιθεώρησης Τραπεζών) την πρόθεσή τους να κάνουν 
χρήση της ως άνω ευχέρειας. 

ίΙ) Τα ανοίγματα των ως άνω εταιρειών προς τις επιχειρή¬ 
σεις των κατηγοριών που αναφέρονται στο κεφ. Δ, πα¬ 
ράγρ. 1 β της ΠΔ/ΤΕ 2246/16.9.93, όπως τροποποιήθηκε 
με την ΠΔ/ΤΕ 2279/28.12.93, δεν επιτρέπεται να υπερ¬ 
βαίνουν ποσοστό 20% των ιδίων κεφαλαίων τους. 

Κατά τα λοιπά οι διατάξεις της ΠΔ/ΤΕ 2168/8.1.93 πα¬ 
ραμένουν αμετάβλητες. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 

Αθήνα, 27 Μαρτίου 1996 
Ο Γραμμστέας 
Π. ΚΥΡΙΑΚΟΠΟΥΛΟΣ 


992 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 413Θ402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ, 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάθσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

30,000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 · 

2.500 » 

Γ (Διορισμοί, απολύσεις κτλ. Δημ. Υπαλλήλων) 

10,000 » 

500 » 

Δ' (Απαλλοτριώσεις, πολεοδομία κτλ,) 

50.000 » 

2.500 » 

Αναπτυξιακών Πράξεων (Τ.Α.Π.Σ.) 

25.000 » 

1.250 » 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 » 

500 » 

Παράρτημα (Πίνακες επιτυχόντων διαγωνισμών) 

5.000 » 

250 . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 · 

500 · 

Ανωτάτου Ειδικού Δικαστηρίου (Α.Ε.Δ.) 

3.000 . 

150 » 

Ανωνύμων Εταιρειών & Ε.Π.Ε. 

150.000 » 

7.500 > 

Προκηρύξεων Α.Σ.Ε.Π. 

10.000 · 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 . 

6.000 · 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 


οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΘ.ΟΟ' έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 































